Kangchenjunga

Kangchenjunga (Nepalski: कञ्चनजङ्घा Kanchanjaŋghā, Limbu: Sewalungma (सेवालुन्ग्मा)) treća je planina na svijetu po visini (poslije Mount Everesta i K2) s visinom od 8586 m, a prostire se u dijelu Himalaja poznat kao Kangchenjunga Himal ograničenom na zapadu rijekom Tamur a istoku rijekom Teesta. Granična je planina između Nepala i Indije. 
Najviši je vrh u Indiji.
Naziva se još i Pet blaga velikog snijega, kao aluzija na pet vrhova te planine, od kojih četiri viših od 8450 m. Na lokalnom jeziku Limbu, naziv planine je Sewalungma ("Planina kojoj nudimo pozdrav"). Kanchenjunga ili Sewalungma smatra se svetom planinom u religiji Kirata.

Tri od pet vrhova (glavni, centralni i južni) nalaze se na granici okruga Sjeverni Sikkim u Sikkimu, i okruga Taplejung u Nepalu, dok su preostala dva u potpunosti na teritoriju okruga Taplejung. Nepalski dio planine nalazi se u zaštićenom području Kanchenjunga Conservation Area Project (KCA) površine  2035 km2, kojeg u saradnji s nepalskom vladom vodi World Wildlife Fund.Nepalnews (September 2006) Govt. hands over Kangchenjunga Conservation Area to community article online  Područje je dom crvenoj pandi i drugim planinskim životinjama, pticama i biljkama. Indijska strana Kangchenjunge također se nalazi u zaštićenom parku Khangchendzonga National Park.

Do 1852.godine pretpostavljalo se da je Kangchenjungu najviša planina na svijetu, ali nakon britanskog velikog trigonometrijskog mjerenja 1849. godine potvrđeno je da je Mount Everest (tada poznat kao Peak XV) najviša a Kangchenjunga treća najviša planina na svijetu.

 Geografija 
Kangchenjunga Himal kao dio Himalaja se prostire u Nepalu  a obuhvata 16 vrhova iznad 7000 m. Na sjeveru masiv je ograničen sa Lhonak Chu, Goma Chu i Jongsang LA, a na istoku rijekom Teesta.

Pet najviših vrhova Kangchenjunge su prikazani u slijedećoj tabeli.

 Naziv vrhaVisina (m)Kangchenjunga Main    8586 Kangchenjunga West (Yalung Kang)   8505Kangchenjunga Central (Middle)  8482 Kangchenjunga South   8494 Kangbachen     7903 

 Historija ekspedicija 
Planina je prvi put osvojena 25. maja 1955. kada su se na vrh popeli članovi britanske ekspedicije Joe Brown i George Band. Ekspedicija je poštovala Sikkimsko vjerovanje da je vrh planine svet, te su se zaustavili nekoliko metara prije samog vrha. Od tada, većina uspješnih uspona poštuje tu tradiciju.

 Galerija slika 

 Reference 

 Vanjski linkovi 

 Historija alpinizma na Kangchenjungi
 Kangchenjunga  na Peakwareu
 Članak o Joeu Brownu i Georgeu Bandu 
 Kako doći do baznog kampa Kanchenjunga 

Kategorija:Najviši vrhovi država
Kategorija:Osamhiljadaši
Kategorija:Planine u Indiji
Kategorija:Planine u Nepalu